নিজস্ব প্রতিবেদন: বিপুল টাকার দুর্নীতির অভিযোগ ডিভিসি-র এক কর্তাকে নোটিস পাঠাল সিআইডি। সূত্রের খবর, কর্মচারী সংগঠনের অভি‌যো‌গের ভিত্তিতেই এনিয়ে সক্রিয় হয়েছে রাজ্যের তদন্ত সংস্থা।
ডিভিসির ওই শীর্ষ কর্তার বিরুদ্ধে ১,৬০০ কোটি টাকা দুর্নীতির অভি‌যোগ উঠেছে। অভি‌যোগ করা হয়েছে ডিভিসির কর্মী সংগঠনের পক্ষ থেকে। এই মর্মে সিআইডির কাছে উপ‌যুক্ত নথিও জমা দিয়েছে তারা। ইতিমধ্যে বিষয়টি নিয়ে নড়ে চড়ে বসেছেন তদন্তকারীরা। আরও পড়ুন-স্ত্রী চেতনাকে নিয়ে বিরুষ্কার রিসেপশনে স্যার কুম্বলে উল্লেখ্য, অভি‌যোগ পাওয়ার পরই একটি প্রাথমিক তদন্ত শুরু করে সিআইডি। কিন্তু ডিভিসি ‌কেন্দ্রের অধীন হওয়ায় সিআইডি এবার ডিভিসি কর্তৃপক্ষকেই সরাসরি নোটিস পাঠাল। ওই নোটিস জানতে চাওয়া হয়েছে, এই শীর্ষ কর্তার বিরেুদ্ধে অভি‌যোগ পাওয়ার পর কী ব্যবস্থা নিয়েছে ডিভিসি। পাশাপাশি ডিভিসি ওই অভি‌যোগের ব্যাপারে আভ্যন্তরীন তদন্ত করলে কী জানাতে পেয়েছে তাও জানতে চাওয়া হয়েছে।